Спачатку пабывалі на гісторыка-культурным комплексе “Лінія Сталіна”. Мы тут упершыню, таму эмоцыі і ўражанні шчырыя і непадробныя. Дзеці і дарослыя былі здзіўлены грандыёзнасцю абарончых умацаванняў, кожнаму хацелася дакрануцца да грозных танкаў, сфатаграфавацца на фоне ваеннай тэхнікі, пабываць у кулямётным доце. Безумоўна, большасць з нас не запомніла даты і назвы розных ваенных аперацый, але кожны з прысутных зразумеў, што “Лінія Сталіна” — гэта сімвал мужнасці і стойкасці, гераічнай барацьбы нашага народа супраць фашысцкай навалы.